Impressions

”Impressions” on John Coltranen säveltämä jazzkappale vuodelta 1961. Coltrane nauhoitti kappaleen newyorkilaisella jazzklubilla nimeltä Village Vanguard ja julkaisi sen albumilla Impressions. Nauhoituksessa soittivat Coltranen lisäksi alttosaksofonisti Eric Dolphy, pianisti McCoy Tyner, basisti Jimmy Garrison ja rumpali Elvin Jones. Coltrane nauhoitti kappaleen konsertissa useita kertoja; se on julkaistu muun muassa livealbumeilla Live at the Vanguard, The 1961 Helsinki Concert ja My Favorite Things: Coltrane at Newport.

Sävellys on esimerkki modaalisesta jazzista. Se perustuu Ahmad Jamalin vuoden 1955 versioon kappaleesta ”Pavanne” ja on harmonialtaan identtinen Miles Davisin vuoden 1959 sävellyksen ”So What” kanssa.

Lähteet 

Vuoden 1961 kappaleet
Jazzkappaleet
Yhdysvaltalaiset musiikkikappaleet